Diari Oficial de la Generalitat Valenciana


Sumari del DOGV 4586, del 12-09-2003 (2003/9881)

Notificació del director general de Producció i Comercialització Agrària a l'OP núm. 397 SAT núm. 9422 la Plana de Burriana, de la Resolució de la consellera d'Agricultura, Pesca i Alimentació, de suspensió de l'execució de la Resolució de 28 de maig de 2003, del director general de Producció Agrària (exp. 17-0001-2003).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4586

Data del DOGV
:   12-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9881


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació del director general de Producció i Comercialització Agrària a l'OP núm. 397 SAT núm. 9422 la Plana de Burriana, de la Resolució de la consellera d'Agricultura, Pesca i Alimentació, de suspensió de l'execució de la Resolució de 28 de maig de 2003, del director general de Producció Agrària (exp. 17-0001-2003). [2003/X9881]
  
El director general de Producció i Comercialització Agrària, de la Conselleria d'Agricultura, Pesca i Alimentació, d'acord amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a l'OP núm. 397 SAT núm. 9422 la Plana de Burriana, amb domicili al carrer de l'Exportació d'Alquerías del Niño Perdido, que:
  
1. Mitjançant un escrit amb data 16 de juliol de 2003 se li va remetre la resolució de la consellera d'Agricultura, Pesca i Alimentació, de suspensió de l'execució de la Resolució de 28 de maig de 2003, del director general de Producció Agrària (exp. 17-0001-2003).
  
2. El contingut literal de la resolució és el següent:
  
?Vist el recurs d'alçada interposat pel senyor Francisco Javier Traver Masmano, en nom i representació de l'organització de productors núm. 397 UCM 0763 La Plana de Burriana, en què se sol·licita la suspensió de l'execució de la Resolució de 28 de maig de 2003, del director general de Producció Agrària, dictada en l'expedient 17-0001-2003, en la qual es procedix a reclamar el reintegrament de l'ajuda pagada en concepte de producció de cítrics per a la seua transformació, corresponent a la campanya 1998/1999, l'import de la qual puja a 497.705,28 euros, més els interessos corresponents, així com a no reconéixer el dret a cobrar la quantitat pendent de pagament, que puja a 89.466,97 euros.
  
Atés l'article 94 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons el qual ?els actes de les administracions públiques subjectes al dret administratiu seran immediatament executius, tret d'allò que es preveu en els articles 111 i 138, i en aquells casos en què una disposició establirà el contrari o necessiten aprovació o autorització superior?.
  
Atés l'article 111.1 de la Llei 30/92, en què s'assenyala que ?la interposició de qualsevol recurs, tret dels casos en què una disposició establirà el contrari, no suspendrà l'execució de l'acte impugnat?.
  
Atés l'article 111.2 de la Llei 30/92, de 26 de novembre, i davant del perjuí que podria causar al recurrent l'eficàcia immediata de l'acte recorregut pel fet que l'execució de la resolució recorreguda podria ocasionar-li perjudicis de difícil reparació, tenint en compte les consideracions al·legades per l'interessat.
  
Atés l'article 111.4 de la Llei 30/92, i atés que la suspensió de l'execució podria ocasionar perjudicis als interessos financers de les comunitats europees, atés que la quantitat que es reclama procedix de fons de la Comunitat Europea, a fi de salvaguardar-los, la suspensió només produirà efectes amb la prestació prèvia de caució o garantia suficient per a respondre d'ells.
  
Vista l'Orde de 6 de juliol de 1998, de les conselleries d'Economia, Hisenda i Administració Pública i d'Agricultura, Pesca i Alimentació, per la qual es determina el procediment i els òrgans competents per a la constitució i devolució de fiances en operacions finançades pel FEOGA-Garantia, el Reglament General de Recaptació i la resta de normativa aplicable, resolc:
  
Suspendre l'execució de la Resolució de 28 de maig de 2003, del director general de Producció Agrària, referent a la reclamació d'imports percebuts, del règim d'ajudes a la transformació de cítrics, corresponent a la campanya 98/99, que ha de ser reintegrada i l'import de la qual puja a 497.705,28 euros, més els interessos corresponents, així com a no reconéixer el dret a cobrar la quantitat pendent de pagament, que puja a 89.466,97 euros.
  
La suspensió només produirà efectes amb la prestació prèvia de caució o garantia suficient per a respondre d'ells, en els térmens establits reglamentàriament, de conformitat amb l'article 111.4 de la Llei 30/1992, pel fet que la quantitat que es reclama prové de fons de la Comunitat Europea, amb objecte de salvaguardar-los i garantir l'eficàcia de la resolució impugnada. Es concedix un termini de 15 dies per a la prestació de la caució o garantia.
  
La present resolució posa fi a la via administrativa i contra ella es pot interposar potestativament un recurs de reposició davant la consellera d'Agricultura, Pesca i Alimentació, en el termini d'un mes comptador des de l'endemà de la seua notificació, o impugnar-se directament davant l'orde jurisdiccional mitjançant la interposició de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de juny de 2003.- La consellera: Gemma Amor Pérez?.